

OLAINES NOVADA PAŠVALDĪBAS DOME

Zemgales iela 33, Olaine, Olaines novads, LV-2114, tālrunis 20178620, 22318183

E-pasts: pasts@olaine.lv, www.olaine.lv

DOMES ĀRKĀRTAS SĒDES PROTOKOLS

2024.gada 02.oktobrī Nr.10

Zemgales ielā 33, Olainē, Olaines nov.

Ārkārtas atklātā domes sēde:

* izsludināta 2024.gada 30.septembrī plkst.15.32
* atklāta 2024.gada 02.oktobrī plkst.17.10

DOMES ĀRKĀRTAS SĒDES DARBA KĀRTĪBA

|  |  |
| --- | --- |
| 1.
 | Par Pilnvarojuma līgumu par vispārējas tautsaimnieciskas nozīmes pakalpojuma - ģimeniskai videi pietuvināta aprūpe - sniegšanu*Ziņo – finanšu komitejas priekšsēdētājs A.Bergs* *domes priekšsēdētāja pirmā vietniece L.Gulbe* |

Sēdi vada – domes priekšsēdētājs Andris BERGS

Sēdi protokolē – priekšsēdētāja biroja administratore Nataļja TROPKINA

Sēdē piedalās 12 deputāti: Andris Bergs, Līga Gulbe, Aleksandrs Čmiļs, Aleksandrs Geržatovičs, Andris Vurčs, Deniss Ļebedevs, Kristaps Kauliņš, Oļegs Novodvorskis, Aleksandrs Kaļinka, Jānis Kuzmins, Ināra Brence, Inta Purviņa

Sēdē nepiedalās 3 deputāti: Armands Znotiņš – ārpus Latvijas

 Jānis Precinieks – aizņemts pamatdarba vietā

 Māris Vanags – aizņemts pamatdarba vietā

Piedalās:

izpilddirektors Ģirts Batrags

priekšsēdētāja biroja administratore Nataļja Tropkina

datorsistēmu un datortīklu administrators Jānis Salenieks

īpašuma un juridiskās nodaļas galvenā juriste Egita Rolava

attīstības nodaļas vadītāja Elīna Grūba

p/a “Olaines sociālais dienests” direktore Anda Liepiņa

SIA “Magnum Social & Medical Care” valdes priekšsēdētājs Kristiāns Dāvis

Aprūpes centra “Rūre” padomnieks Armands Ploriņš

Sēdes norise tiek fiksēta videoierakstā.

1.p.

**Par Pilnvarojuma līgumu par vispārējas tautsaimnieciskas nozīmes pakalpojuma - ģimeniskai videi pietuvināta aprūpe - sniegšanu**

*Tiek dots vārds: Andrim Bergam, Kristapam Kauliņam, Kristiānam Dāvim, Līgai Gulbei*

Sēdes vadītājs A.Bergs ierosina balsot par deputāta K.Kauliņa priekšlikumu – grozīt 2.punktu, aizstājot ciparus un vārdus “2024.gada 30.novembrim” ar cipariem un vārdiem “2025.gada 1.jūnijam”,

atklāti balsojot ar 12 balsīm par – A.Bergs, L.Gulbe, A.Čmiļs, A.Geržatovičs, A.Vurčs, J.Kuzmins, A.Kaļinka, D.Ļebedevs, K.Kauliņš, O.Novodvorskis, I.Brence, I.Purviņa, pret nav, atturas nav, **dome nolemj:**

Grozīt lēmuma 2.punktu, 2.punktu, aizstājot ciparus un vārdus “2024.gada 30.novembrim” ar cipariem un vārdiem “2025.gada 1.jūnijam”.

Olaines novada pašvaldība 2024.gada 23.septembrī saņēma sabiedrības ar ierobežotu atbildību “Magnum Social & Medical Care” (reģistrācijas numurs 54103141561, juridiskā adrese - Labraga iela 11, Liepāja, LV-3414) aprūpes centra RŪRE (turpmāk – RŪRE) iesniegumu (reģ.Nr. ONP/1.12./24/6919-SD), kurā RŪRE informē, ka aprūpes centrs RŪRE vēlas paplašināt ilgstošas sociālās aprūpes un sociālās rehabilitācijas pakalpojumus Olaines novadā, izbūvējot 3 tipveida viena stāva ēkas, kurās tiks nodrošināti ģimeniskai videi pietuvināti sociālie pakalpojumi 48 klientiem. Centrs RŪRE nodrošinās arī pakalpojuma sniegšanu šajās ēkās. Lai realizētu iepriekš minēto ieceri, centrs RŪRE plāno startēt CFLA organizētajā atlases procedūrā saskaņā ar 22.08.2023. Ministru kabineta noteikumiem Nr.475 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.3.i. investīcijas “Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām” otrās kārtas īstenošanas un uzraudzības noteikumi” (turpmāk - 22.08.2023. Ministru kabineta noteikumi Nr.475). Lai realizētu centra RŪRE iecerēto, Ministru kabineta noteikumu Nr.475 norādītā projekta ietvaros, ēku izveidi pēc atbilstošā tipveida būvprojekta, centram RŪRE ir nepieciešams zemes gabals ar platību ap 1.3 ha. Olaines novada pašvaldības īpašumā atrodas zemes gabals, kas būtu piemērots tipveida ēku būvei.

Projektu centrs RŪRE realizēs līdz 2026.gada 30.jūnijam. Projekta īstenošana notiks, izmantojot tikai projekta un centra RŪRE resursus, bez pašvaldības līdzfinansējuma.

Iesniedzējs lūdz:

1. Noslēgt ar centru RŪRE pilnvarojuma līgumu atbilstoši 22.08.2023. Ministru kabineta noteikumu Nr.475 48.11.punktā noteiktajam, ar kuru Olaines novada pašvaldība, pilnvaro centru RŪRE Olaines novada teritorijā izveidotajās tipveida ēkās sniegt ģimeniskai videi pietuvinātu ilgstošas sociālās aprūpes un sociālās rehabilitācijas pakalpojumu kā vispārīgu tautsaimniecības nozīmes pakalpojumu Ministru kabineta noteikumu Nr.475 4.2.punktā norādītajām mērķa grupas personām.

2. Uzsākt apbūves tiesību izdošanas procedūru un noslēgt ar centru RŪRE nodomu protokolu par šīs procedūras uzsākšanu.

Ievērojot saņemto iesniegumu, pašvaldības rīcībā esošo informāciju un ar lietu saistītos apstākļus, konstatēts:

Sabiedrība ar ierobežotu atbildību “Magnum Social & Medical Care” iecerējusi ņemt dalību CFLA organizētajā atlases procedūrā saskaņā ar 22.08.2023. Ministru kabineta noteikumiem Nr.475 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.3.i. investīcijas “Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām” otrās kārtas īstenošanas un uzraudzības noteikumi”.

Pašvaldības īpašumā atrodas nekustamais īpašums ar kadastra numuru 80800080253, sastāvošs no zemes vienības ar kadastra apzīmējumu 80800080253, 3.0876 ha platībā – Jaunolainē, Olaines pagastā, Olaines novadā (nosaukums “Artēzisko aku un sūkņu stacija”), kurš piemērots tipveida ēku būvei, īpašuma tiesības ir ierakstītas Rīgas rajona tiesas Olaines pagasta zemesgrāmatas nodalījumā Nr.100000914156 (kadastra numurs: 80800080253, nosaukums: Artēzisko aku un sūkņu stacija, adrese: Olaines pag., Olaines nov.).

Ar Olaines novada pašvaldības domes 2022.gada 27.aprīļa saistošajiem noteikumiem Nr. SN5/2022 “Olaines novada teritorijas plānojuma teritorijas izmantošanas un apbūves noteikumi un grafiskā daļa” noteikta - funkcionālais zonējums un Teritorijas ar īpašiem noteikumiem - Savrupmāju apbūves teritorija. Savrupmāju apbūves teritorija (DzS) ir funkcionālā zona, ko nosaka, lai nodrošinātu mājokļa funkciju savrupam dzīvesveidam, paredzot atbilstošu infrastruktūru, un kuras galvenais izmantošanas veids ir savrupmāju apbūve. Teritorijas papildizmantošanas veidi - Veselības aizsardzības iestāžu apbūve (12008): ārstu prakse; Sociālās aprūpes iestāžu apbūve (12009): Labiekārtota ārtelpa (24001): labiekārtots skvērs, dārzs, pagalms, ietverot apstādījumus un labiekārtojumu, tai skaitā nedzīvojamās ēkas, inženierbūves, dīķus un citus objektus atpūtas un fizisko aktivitāšu nolūkam un citu ārtelpas funkciju nodrošināšanai.

Aprūpes mājās pakalpojuma pilna maksa sastāda 6.55 *euro* stundā un ir apstiprināta Olaines novada domes saistošajos noteikumos Nr. SN3/2023 “Par Olaines novada pašvaldības aģentūras “Olaines sociālais dienests” maksas pakalpojumiem”.

Rindā sociālās aprūpes un sociālās rehabilitācijas pakalpojuma saņemšanai Olaines Sociālās aprūpes centrā (SAC) ir uzņemtas 10 personas ar apgādniekiem. Personas, kurām nav likumisko apgādnieku, tiek uzņemtas Olaines SAC ārpus rindas, ja SAC ir vieta. Ja Olaines SAC nav vietas, un personai bez likumiskiem apgādniekiem indicēts nekavējoties saņemt pakalpojumu, Olaines novada pašvaldības aģentūra “Olaines sociālais dienests” veic tirgus izpēti un ievieto personu citā SAC, kurā pēc tirgus izpētes rezultātiem ir viszemākā cena.

Ar Olaines novada pašvaldības aģentūras “Olaines sociālais dienests” lēmumu šī gada laikā pansionātos ārpus Olaines bija ievietotas 12 personas. 2024.gadā ar pašvaldības līdzfinansējumu ir nopirktas – 2173 dienas.

Kopējās Olaines sociālā aprūpes centra izmaksas 2023.gadā sastādīja EUR 669200.00.

Ieņēmumi no pensijām 2023.gadā – EUR 123464.

Olaines sociālā aprūpes centrā ir 45 vietas. Uzturēšanas maksa vienai personai Olaines novada pašvaldības aģentūras “Olaines sociālais dienests” Sociālās aprūpes centrā diennaktī sastāda EUR 48.71.

Pilnvarojuma līgums ar sabiedrību ar ierobežotu atbildību “Magnum Social & Medical Care” (reģistrācijas numurs 54103141561), ar kuru pašvaldība pilnvaro un pilnvarotā persona (SIA “Magnum Social & Medical Care”) apņemas sniegt vispārējas tautsaimnieciskas nozīmes pakalpojumu, kas paredz sniegt ģimeniskai videi pietuvinātu aprūpes pakalpojumu pensijas vecuma personām atbilstoši MK noteikumu Nr.475 prasībām, slēdzams ar nosacījumu - ja Centrālā finanšu līgumu aģentūra (turpmāk - CFLA), ievērojot MK noteikumus Nr.475, nepiekrīt slēgt līgumu ar pilnvaroto personu (SIA “Magnum Social & Medical Care”), par finansējumu ārstniecības iestādes izveidei līdz 2024.gada 30.oktobrim, noslēgtais pilnvarojuma līgums zaudē spēku.

Ja CFLA, ievērojot MK noteikumus Nr.475, noslēdz līgumu ar pilnvaroto personu (SIA “Magnum Social & Medical Care”) par finansējumu ārstniecības iestādes izveidei līdz 2024.gada 30.oktobrim, pašvaldība, ievērojot Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” prasības (2.8.p.- noteikumi neattiecas uz neapbūvēta zemesgabala (…) apbūves tiesību piešķiršanu citas publiskas personas iestādei vai privātpersonai publiskas funkcijas vai deleģēta valsts pārvaldes uzdevuma veikšanai, izņemot nomas maksas vai apbūves tiesību maksas aprēķināšanas kārtību), nodrošina nekustamā īpašuma ar kadastra numuru 80800080253, sastāvoša no zemes vienības ar kadastra apzīmējumu 80800080253 3.0876 ha platībā – Jaunolainē, Olaines pagastā, Olaines novadā (nosaukums “Artēzisko aku un sūkņu stacija”), apbūves tiesību iegūšanas procedūru.

Ievērojot iepriekš minēto, ārkārtas Finanšu komitejas 2024.gada 25.septembra sēdes protokolu Nr.11, Valsts pārvaldes iekārtas likuma 40.panta pirmo un otro daļu, 41.panta pirmo daļu, 42.panta pirmo daļu, 43.panta otro daļu, 43.1panta pirmo un trešo daļu, Ministru kabineta 2023.gada 22.augusta noteikumus Nr.475 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.3.i. investīcijas “Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām” otrās kārtas īstenošanas un uzraudzības noteikumi” un, pamatojoties uz Pašvaldību likuma 4.panta pirmās daļas 6.punktu, 10.panta pirmās daļas 17. un 21.punktu, atklāti balsojot ar 12 balsīm par – A.Bergs, L.Gulbe, A.Čmiļs, A.Geržatovičs, A.Vurčs, J.Kuzmins, A.Kaļinka, D.Ļebedevs, K.Kauliņš, O.Novodvorskis, I.Brence, I.Purviņa, pret nav, atturas nav, **dome nolemj:**

1. Slēgt pilnvarojuma līgumu par vispārējas tautsaimnieciskas nozīmes pakalpojuma - ģimeniskai videi pietuvināta aprūpe - sniegšanu ar sabiedrību ar ierobežotu atbildību “Magnum Social & Medical Care” (reģistrācijas numurs 54103141561) (līguma projekts pielikumā).
2. Noteikt, ja Centrālā finanšu līgumu aģentūra ievērojot Ministru kabineta 2023.gada 22.augusta noteikumus Nr.475 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.3.i. investīcijas “Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām” otrās kārtas īstenošanas un uzraudzības noteikumi”, noslēdz līgumu ar SIA “Magnum Social & Medical Care” par finansējumu ārstniecības iestādes izveidei līdz 2025.gada 1.jūnijam, pašvaldība nodrošinās nekustamā īpašuma ar kadastra numuru 80800080253, sastāvoša no zemes vienības ar kadastra apzīmējumu 80800080253 3.0876 ha platībā – Jaunolainē, Olaines pagastā, Olaines novadā (nosaukums “Artēzisko aku un sūkņu stacija”), atbilstoši Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” apbūves tiesību procedūru (noslēgtā pilnvarojuma līgumā noteikto saistību izpildei).

Lēmums pievienots sēdes protokola pielikumā uz 2 lapām.

Lēmumu izsniegt:

izpilddirektoram

Īpašuma un juridiskajai nodaļai

Finanšu un grāmatvedības nodaļai

Attīstības nodaļai

sabiedrisko attiecību speciālistiem

SIA “Magnum Social & Medical Care”

Sēdi slēdz plkst.17.22.

Nākamā kārtējā domes sēde notiks 2024.gada 23.oktobrī plkst.15.00.

Sēdes vadītājs Andris Bergs

Protokolētāja Nataļja Tropkina